**Kære grundejere i Rygetholm 21. september 2024**

I får hermed Rygetholm Grundejerforenings første nyhedsmail. Vi har ikke tidligere udsendt nyhedsbreve på mail, men bestyrelsen har besluttet, at vi vil gøre dette fremover. Der vil blive udsendt 2-3 nyhedsbreve om året. Nyhedsbrevene vil være et supplement til information udsendt via vores Facebook-side og husstandsomdelt information. Invitationer til generalforsamlingen vil fortsat blive husstandsomdelt.

Nyhedsbrevet udsendes kun til de medlemmer, som vi har mailadresser for. Vi har mailadresser for godt halvdelen af medlemmerne. Mailadresserne har vi fra tidligere kontakter med medlemmerne, herunder direkte tilmelding til nyhedsbrevet via nye hjemmeside på rygetholm.dk.

Hvis du ikke ønsker at modtage nyhedsbrevet, kan du framelde det via vores hjemmeside rygetholm.dk eller ved at sende en mail til nyhedsbrev@rygetholm.dk.

**Jubilæumsfest for voksne den 26. oktober 2024.**

Som besluttet på generalforsamlingen i marts arrangerer vi en 80 års-jubilæumsfest den 26. oktober. Tilmelding sker ved at skrive til tilmeld@rygetholm.dk og samtidigt indbetale 250 kr. pr. deltager til foreningens konto: 1551-2054035. Se nærmere i vedlagte pjece. Vi glæder os til festen og håber at se rigtigt mange af jer. Vi er dog endnu ikke oppe på 100 deltager, som vi anser som nødvendigt for at gennemføre festen. Der er frist for tilmelding den 26. september. Så send gerne din tilmelding i dag😊

**Jubilæumsfest før børn**

Det er desværre ikke lykkedes at arrangere en fest i år, men vi regner med, at den kommer næste forår.

**40 km/t-zone**

Kommunen har besluttet at oprette nogle 40 km/t-zoner. Dette omfatter også den del af grundejerforeningen, der ligger syd for banen. Vi forventer, at kommunen snart vil indkalde alle beboere til informationsmøde om dette. I bestyrelsen er vi glade for, at der nu endelig sker noget omkring hastighedsbegrænsning. Vi havde dog foretrukket flere 30 km/t-bump og at Toftegårdsvej og Nellikevej også blev omfattet. Dette vil vi fortsat arbejde for.

**Widex-grunden**

Vi forventer, at kommunes udspil til lokalplan snart sendes i offentlig høring.

Med venlig hilsen

Bestyrelsen